b'\n_START_ARTICLE_\nIonu\xc8\x9b Rada\n_START_SECTION_\nUniversitatea Craiova\n_START_PARAGRAPH_\nRada \xc8\x99i-a \xc3\xaenceput cariera juc\xc3\xa2nd pentru Universitatea Craiova \xc8\x99i, de asemenea, pentru \xc8\x99coala de fotbal de la Craiova a lui Gheorghe Popescu. A debutat \xc3\xaen Liga I pentru Universitatea Craiova, dar dup\xc4\x83 doar 4 meciuri fiind \xc3\xaemprumutat la AS Rocar Bucure\xc8\x99ti. A revenit la Universitatea Craiova \xc8\x99i a jucat acolo p\xc3\xa2n\xc4\x83 \xc3\xaen 2004, a \xc3\xaenscris 1 gol \xc3\xaen 42 de apari\xc8\x9bii.\n_START_SECTION_\nAS Rocar Bucure\xc8\x99ti\n_START_PARAGRAPH_\nA jucat pentru AS Rocar Bucure\xc8\x99ti 13 meciuri, dar nu a reu\xc8\x99it s\xc4\x83 \xc3\xaenscrie niciun gol. El a fost apoi readus \xc3\xaenapoi la Universitatea Craiova.\n_START_SECTION_\nRapid Bucure\xc8\x99ti\n_START_PARAGRAPH_\n\xc3\x8en 2004 s-a al\xc4\x83turat echipei Rapid Bucure\xc8\x99ti, \xc3\xaempreun\xc4\x83 cu colegul lui de la Universitatea Craiova, Ionu\xc8\x9b Stancu. De la Rapid, el a fost \xc3\xaemprumutat un sezon la Progresul Bucure\xc8\x99ti, \xc3\xaen care a avut 14 apari\xc8\x9bii \xc8\x99i a marcat 2 goluri, unul dintre cele dou\xc4\x83 goluri fiind marcat \xc3\xaempotriva echipei la care avea s\xc4\x83 joace mai t\xc3\xa2rziu, Steaua Bucure\xc8\x99ti._NEWLINE_La 27 iulie 2006, Rada a suferit o accidentare \xc8\x99i a ratat \xc3\xaenceputul de sezon. El a petrecut o lun\xc4\x83 sub tratament la clinica Isokinetic \xc3\xaen Bologna. A fost l\xc4\x83sat \xc3\xaen afara echipei, pentru prima dat\xc4\x83 \xc3\xaen 26 noiembrie 2006 de c\xc4\x83tre R\xc4\x83zvan Lucescu, din cauza contraperforman\xc8\x9bei lui \xc3\xaempotriva Mlada Boleslav \xc3\xaen Cupa UEFA. \xc3\x8en martie 2006 a primit Medalia \xe2\x80\x9eMeritul Sportiv\xe2\x80\x9d clasa a II-a cu o baret\xc4\x83 din partea pre\xc8\x99edintelui Rom\xc3\xa2niei de atunci, Traian B\xc4\x83sescu, deoarece a f\xc4\x83cut parte din echipa Rapidului care a ob\xc8\x9binut calificarea \xc3\xaen sferturile Cupei UEFA 2005-2006._NEWLINE_George Copos, i-a crescut salariul lui Rada de la 60.000 \xe2\x82\xac la 120.000 \xe2\x82\xac pe 21 februarie 2007, din cauza jocului lui bun. Avea unul dintre cele mai mici salarii de la Rapid p\xc3\xa2n\xc4\x83 la dublarea acestuia._NEWLINE_A jucat pentru Rapid \xc3\xaen 65 meciuri \xc8\x99i a marcat 3 goluri. Cea mai bun\xc4\x83 performan\xc8\x9b\xc4\x83 la acest club a fost sezonul 2005-06 al Cupei UEFA.\n_START_SECTION_\nSteaua Bucure\xc8\x99ti\n_START_PARAGRAPH_\nIonu\xc8\x9b Rada a semnat cu Steaua Bucure\xc8\x99ti pe data de 25 iulie 2007 pentru 3 ani. Steaua Bucure\xc8\x99ti a pl\xc4\x83tit pe el un pre\xc8\x9b de 800.000 \xe2\x82\xac, dar pentru c\xc4\x83 juc\xc4\x83torul era 50% de\xc8\x9binut de fostul fotbalist rom\xc3\xa2n Gheorghe Popescu, clubul a trebuit s\xc4\x83 pl\xc4\x83teasc\xc4\x83 al\xc8\x9bi 800.000 \xe2\x82\xac astfel rezult\xc4\x83 o sum\xc4\x83 total\xc4\x83 de transfer de 1.600.000 \xe2\x82\xac. Popescu, a declarat c\xc4\x83 a fost principal responsabil pentru transferul lui Rada la Steaua._NEWLINE_El a fost pus pe lista de transfer de c\xc4\x83tre fostul s\xc4\x83u club Rapid, pentru c\xc4\x83 fanii credeau c\xc4\x83 juc\xc4\x83torul nu a dat 100% pentru respectivul club. Cu acordul lui \xc8\x99i cu confirmarea lui George Copos, el a fost pus pe lista de transfer._NEWLINE_Salariul s\xc4\x83u la Steaua a fost de 120.000 \xe2\x82\xac pe sezon, dar el a spus c\xc4\x83 banii nu sunt importan\xc8\x9bi, visul s\xc4\x83u fiind de a juca pentru Steaua, \xc3\xaen UEFA Champions League. El a fost sigur c\xc4\x83 a f\xc4\x83cut o alegere bun\xc4\x83 pentru c\xc4\x83 a avut, de asemenea, oferte de la alte echipe._NEWLINE_A marcat primul s\xc4\x83u gol pentru Steaua \xc3\xaempotriva echipei FC Vaslui \xc3\xaen Liga I. \xc8\x98i-a f\xc4\x83cut debutul \xc3\xaen UEFA Champions League \xc3\xaentr-un meci Slavia Praga, meci pierdut de c\xc4\x83tre Steaua cu 2-1._NEWLINE_A fost \xc3\xaemprumutat la alegerea lui CS Otopeni \xc3\xaen prima jum\xc4\x83tate a anului 2009, \xc8\x99i a revenit la Steaua la sf\xc3\xa2r\xc8\x99itul sezonului.\n_START_SECTION_\nAl Nasr Dubai\n_START_PARAGRAPH_\nLa finele anului 2009, Rada a semnat un contract pentru un sezon \xc8\x99i jum\xc4\x83tate cu echipa din Emiratele Arabe Unite, Al-Nasr SC (Dubai), primind un salariu anual de 360.000 \xe2\x82\xac, de trei ori mai mult dec\xc3\xa2t avea la Steaua.\n_START_SECTION_\nCFR Cluj\n_START_PARAGRAPH_\nDup\xc4\x83 doar \xc8\x99ase luni petrecute \xc3\xaen Emirate, Rada \xc8\x99i-a reziliat contractul cu Al Nasr \xc8\x99i a semnat o \xc3\xaen\xc8\x9belegere pe trei sezoane cu CFR Cluj, valabil\xc4\x83 din iulie 2010.\n_START_SECTION_\nPerforman\xc8\x9be interna\xc8\x9bionale\n_START_PARAGRAPH_\nA jucat pentru Steaua Bucure\xc8\x99ti \xc3\xaen grupele UEFA Champions League, contabiliz\xc3\xa2nd 6 meciuri \xc3\xaen aceast\xc4\x83 competi\xc8\x9bie. El a fost selec\xc8\x9bionat de c\xc4\x83tre Anghel Iord\xc4\x83nescu la echipa na\xc8\x9bional\xc4\x83 de fotbal a Rom\xc3\xa2niei pentru prima dat\xc4\x83 pe 20 august 2003 \xc3\xaempotriva echipei na\xc8\x9bionale de fotbal a Ucrainei. Are 2 selec\xc8\x9bii la echipa na\xc8\x9bional\xc4\x83 de fotbal a Rom\xc3\xa2niei.\n_START_SECTION_\nVia\xc8\x9ba personal\xc4\x83\n_START_PARAGRAPH_\nEste c\xc4\x83s\xc4\x83torit din 2010 cu Teodora, cu care are dou\xc4\x83 fete, Eva \xc8\x99i Iris Catrinel.'